Mary-Kate og Ashley Olsen

Mary-Kate Olsen og Ashley Fuller Olsen er to tvillingsøstre fra USA (født 13. juni 1986) som er skuespillere sammen og etterhvert hver for seg. De har medvirket i filmer og TV-serier siden de var småbarn, men fikk sitt store gjennombrudd i TV-serien Under samme tak  (Full House). Skjønt de er meget like er de egentlig toeggede tvillinger.


== Karriere ==
Søstrene ble født i 1986 i Sherman Oaks i California. Slekten Olsen er av dansk og norsk opprinnelse. Da tvillingene Olsen var ni måneder gamle tok deres mor dem med til prøvespill for rollen som Michelle Tanner i TV-serien Under samme tak. Egentlig var det allerede funnet et par som skulle spille Michelle i den nye serien, men produsentene ombestemte seg da de fikk se tvillingene Olsen.
Publikum ble så begeistret i Mary-Kate og Ashley Olsen slik at det var grunnlag for flere TV-serier hvor de begge kunne spille samtidig. I 1993 kom deres første film, To grandmothers house we go, og i 1995 spilte de in filmen It Takes Two. I løpet av de neste årene spilte de inn rundt tretti filmer som ble gitt ut direkte på video. Nickelodeon Kid’s Choice Awards. I 2001 kom deres tredje komedieserie, So Little Time, hvor de spilte tvillingene Chloe og Riley Carlson, som bodde i California med sine fraskilte foreldre og en nysgjerrig hovmester.
I 2004 hadde de hovedrollene i filmen New York minute hvor de spilte tvillingsøstrene Jane og Roxy Ryan.
Søstrene startet også foretaket Dualstar Entertainment med Robert Thorne som arbeidet for tvillingene i femten år. Før de fylte 10 år var Mary-Kate Olsen og Ashley Fuller Olsen de yngste millionærer i USA som selv har tjent sine egne penger. I dag har tvillingene kjøpt ut Robert Thorne og eier selv hele foretaket. Dualstar selger og lanserer alle produkter som markedsføres i tvillingenes navn, eksempelvis filmer, bøker, sminke, plater og klær. I dag omsetter foretaket for to milliarder i året.
Søstrene Olsen har designet klær for jenter mellom fire og fjorten år for den amerikanske varehuskjeden Walmart under navnet «Mary-Kate and Ashley: Real fashion for real girls». Etter det har de beveget seg oppover på  motestigen med merket «The Row» samt undermerket «Elizabeth & James» (oppkalt etter to av søsknene sine).
I dag er tvillingene interessert i å gjøre karriere enkeltvis.
I oktober 2008 utga søstrene Olsen boken, Influence der de intervjuet en rekke store moteskapere. Boken handler for det meste om hvem som har hatt størst innflytelse på Mary-Kate og Ashley Olsen. Influence er en sammenstilling av bilder og intervjuer, med bl.a. Karl Lagerfeld, John Galliano, Lauren Hutton og Christian Louboutin.
Søstrene har en eldre bror, Trent, en lillesøster, Elisabeth, samt to halvbrødre Taylor og Jake. Foreldrene ble skilt i 1995 og faren fikk halvbrødrene med sin nye hustru Martha Mackenzie-Olsen.


== Felles filmer (utvalg) ==
1992: To Grandmother's House We Go
1993: Double, Double Toil And Trouble
1994: How The West Was Fun
1994: The Little Rascals
1995: It Takes Two
1998: Billboard Dad
1998 Switching Goals
1999: Passport To Paris
2000: Our Lips Are Sealed
2000: Winning London
2001: Holiday In The Sun
2002: Getting There
2002: When In Rome
2003: The Challenge
2004: New York minute


== Felles TV-serier (utvalg) ==
1987–1996 – Full House
1998–1999 – Two of a Kind
2001–2002 – Mary-Kate og Ashley
2001 – Mary-Kate and Ashley in Action!
2006 – So little time


== Eksterne lenker ==
Ashley Olsen Arkivert 17. oktober 2006 hos Wayback Machine. på Internet Movie Database
Mary-Kate Olsen Arkivert 8. februar 2008 hos Wayback Machine. på Internet Movie Database
Mary-Kate & Ashley World Image Archive
(en) Mary-Kate and Ashley Olsen – kategori av bilder, video eller lyd på Commons